*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*230. számú előterjesztés*

Bátaszék Város Önkormányzat Képviselő-testületének 2022. november 22-én

11 órakor megtartandó rendkívüli ülésére

Pályázat kiírása a Bátaszékért Marketing NKft. ügyvezetői állására

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle-Paksi Anna aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:-------------------------** |

Tisztelt Képviselő- testület!

Dr. Kostyálné dr. Kovács Klára, Molnár Péter, Péter Géza, dr. Puskás Imre, dr. Szabó Ákos képviselők a képviselő-testület és szervei szervezeti és működési szabályzatáról szóló 2/2011. (II. 1) önkormányzati rendelet, valamint Magyarország helyi önkormányzatairól szóló 2011. évi CLXXXIX. törvény 44. §-a alapján kezdeményezték rendkívüli képviselő-testületi ülés összehívását. Tárgyalandó napirendként a következőt jelölték meg: „1. Pályázat kiírása a Bátaszékért Marketing Nkft. ügyvezetői feladatára.”

Jelen előterjesztés mellékletét képezi a hatályos közművelődési jogszabályoknak megfelelő pályázati kiírás a Bátaszékért Marketing Nonprofit Kft. ügyvezető (vezető tisztségviselő) munkakör ellátására.

Kérjük a T. Képviselő-testületet az alábbi határozati javaslat elfogadására:

**H a t á r o z a t i j a v a s l a t :**

**a Bátaszékért Marketing Nonprofit Kft. ügyvezető (vezető tisztségviselő) munkakör ellátására vonatkozó pályázati kiírás elfogadására**

Bátaszék Város Önkormányzatának Képviselő-testülete, mint a Bátaszékért Marketing Nonprofit Kft. egyedüli, kizárólagos tulajdonosa;

1. a Bátaszékért Marketing Nonprofit Kft. ügyvezető tisztségének betöltésére irányuló pályázati kiírást a határozat melléklete szerinti tartalommal jóváhagyja;
2. felkéri a város polgármesterét a pályázat kiírására, valamint a pályázati eljárás lefolytatásával összefüggő feladatok elvégzésére.

*Határidő:* 2022. november 23., 2022. december 14.

*Felelős:* Dr. Bozsolik Róbert polgármester

(a pályázat kiírásáért, beérkezett pályázatok

előterjesztéséért)

*Határozatról értesül:* Bátaszékért Marketing NKft.

Nkft. felügyelő bizottsága

irattár